Danske husholdninger og virksomheder kan fra 1. november få indefrosset deres ekstraregning for el og gas til betaling på et senere tidspunkt. Det fremgår af en pressemeddelelse fra Erhvervsministeriet . Indefrysningsordningen er blevet godkendt af Europa-Kommissionen, og dermed kan danskerne vælge at udskyde deres dyre energiregninger. Hvis man benytter sig af ordningen, så vil regningen dog ikke fordufte som dug for solen, da denne skal betale tilbage på et senere tidspunkt. De stigende energipriser har været - og er stadig - en stor økonomisk hovedpine for mange danskere og virksomheder. Derfor har Folketinget vedtaget ordningen, som gør det muligt midlertidigt at få indefrosset en del af energiregningen, når prisen er over et fastsat prisloft. Ordningen var en del af den politiske aftale om vinterhjælp, som et bredt flertal af Folketingets partier indgik i september. Fjernvarmekunder får hjælp i 2023 Det vil også være muligt at få indefrosset en del af fjernvarmeregningen fra 1. januar 2023. Ordningen starter senere, da fjernvarmeselskaberne typisk afregner kvartalsvist, men den vil fortsat gælde i ét år, lyder det fra Erhvervsministeriet. Bliv klogere på indefrysningsordningen via faktaboksen herunder – og læs mere på Erhvervsstyrelsens hjemmeside .

Opsummering:
Indefrysningsordningen for fjernvarme begynder først fra det nye år.